[{"text_idx": "#000002", "text": "Prosiect Adfer o Gyfnod y Rhaglywiaeth"}, {"text_idx": "#000003", "text": "Arddangosfa gan ddefnyddio hen ddefnyddiau i greu ffasiynau hanesyddol!"}, {"text_idx": "#000004", "text": "Ailgylchu, ail-ddiben, uwchgylchu .... Mae\u2019r termau hyn wedi dod yn gyaied iswn inni i ghyd dro y blynyddoedd diwethaf, wrth inni deimlo\u2019r dylanwad a\u2019r anogaeth i ofalu am yr amgylchedd a hefyd i fod yn ddarbodus."}, {"text_idx": "#000005", "text": "Ond i nifer ohonom ni \u2018bobl hy\u0302n\u2019, mae gofalu am ddefnyddiau fel hyn a\u2019u hailddefnyddio bron yn ail natur. Rydyn ni\u2019n cofio ein mamau\u2019n newid dillad plant hy\u0302n i fod yn addas i\u2019r plentyn nesaf, trwsio toriadau mewn dillad neu gywiro tyllau mewn hosanau!"}, {"text_idx": "#000006", "text": "Mae\u2019r atgofion hynny, ynghyd ag ysbrydoliaeth rhaglen boblogaidd y BBC ar wnio (lle caiff hen ddillad eu \u2018trawsnewid\u2019 yn greadigaethau newydd) wedi dylanwadu ar grw\u0302p o wirfoddolwyr yng Ngardd Fotaneg Genedlaethol Cymru i fod yn greadigol iawn wrth ailddefnyddio hen ddefnyddiau, gan gynnwys dillad gwely, llenni neu ddillad."}, {"text_idx": "#000007", "text": "Felly, yn ystod yr wythnosau nesaf bydd y Grw\u0302p Gwisgoedd Treftadaeth yn arddangos amrywiaeth o wisgoedd ac ychwanegiadau yn Oriel yr Ardd."}, {"text_idx": "#000008", "text": "Mae ein detholiad o wisgoedd yn cynnwys ffermwr o Oes Victoria mewn crys lliwgar wedi ei wneud o ddillad gwely calico; merch o\u2019r 1950au mewn parti mewn gwisg binc wedi ei chreu o hen sgert hir, gwraig o gyfnod y Rhaglywiaeth mewn gwisg a oedd ar un adeg yn gwilt gwely dwbwl, a gw\u0302r bonheddig golygus o lys Louis XIV a\u2019i wisg wedi ei gwneud o lenni crand!"}, {"text_idx": "#000009", "text": "Yn yr wythnosau nesaf bydd y gwisgoedd hefyd yn cynnwys Flapper o\u2019r 1920au, hipi o\u2019r 1970au, gwisg gan ddylunydd o\u2019r 1960 heb so\u0302n am arddangosfa gyda thema\u2019r Nadolig."}, {"text_idx": "#000010", "text": "Mae aelodau\u2019r grw\u0302p yn hapus iawn i ystyried defnyddio pob math o ddefnyddiau ac eitemau \u2013 llenni, dillad gwely, hen ddillad at ddiben newydd, a hyd yn oed llieiniau bwrdd! Mae\u2019r rhai sy\u2019n gwnio wrth eu bodd yn wynebu\u2019r her o greu gwisgoedd ac ychwanegiadau hardd gan roi bywyd newydd i ddefnyddiau ac eitemau segur, gan ddangos yn eglur y gall hen ddefnyddiau gael eu hailddefnyddio, boed i greu gwisgoedd, dillad neu eitemau dodrefnu. A hefyd mae\u2019n arbed llawer o arian! Nid yw aelodau\u2019r grw\u0302p hyd yn oed yn ystyried taflu defnyddiau fel y rhain i\u2019r safle tirlenwi!"}, {"text_idx": "#000011", "text": "Gobeithio y byddwch yn mwynhau\u2019r arddangosfa \u2013 ac yn gwerthfawrogi\u2019r hyn y gallwn ei greu o ddefnyddiau segur!"}, {"text_idx": "#000012", "text": "Nifer bach o wirfoddolwyr sy\u2019n hoffi gwnio a bod yn greadigol yw\u2019r Grw\u0302p Gwisgoedd Treftadaeth. Mae eu cefndir a\u2019u profiad yn amrywiol, ac erbyn hyn maent wedi eu huno nid yn unig gan y sgiliau gwnio sy\u2019n gyffredin iddynt, ond hefyd gan ddiddordeb yn y gorffennol a\u2019r ffasiynau rhyfeddol mae pobl wedi eu gwisgo dros y canrifoedd."}, {"text_idx": "#000019", "text": "Yn ystod pum mlynedd diwethaf rydym wedi bod yn adfer y dirwedd hon er mwyn eich llesiant, eich mwynhad a\u2019ch antur nesaf."}, {"text_idx": "#000021", "text": "Ymunwch a\u0302 ni wrth i ni ddathlu Nadolig o gyfnod y Rhaglywiaeth yng Nghymru."}, {"text_idx": "#000025", "text": "Dewch i roi help i ni"}]